C 275/102
HR
Službeni list Europske unije
18.7.2022.
1.6.
Regulatornim okvirom EU-a mora se zajamčiti da će u predstojećim desetljećima najkonkurentnija poduzeća biti predvodnici u održivim poslovnim modelima s niskim emisijama ugljika.
EGSO je uvjeren da bi se uz pomoć propisa trebao otvoriti put razvoju novih tehnologija i njihovom uvođenju na tržište, uključujući mjere na strani potražnje kako bi se stvorila vodeća tržišta i potaknula potrošnja niskougljičnih proizvoda.
Nadalje, svi zakonodavni prijedlozi izneseni u okviru paketa mjera „Spremni za 55 %” trebali bi proći provjeru konkurentnosti u skladu s načelima ciljeva održivog razvoja kako bi se dobro shvatile sve implikacije za poduzeća.
1.7.
EGSO čvrsto vjeruje da se posebna pozornost mora posvetiti gospodarskim sektorima u kojima u velikoj mjeri sudjeluju mikropoduzeća i MSP-ovi.
Mikropoduzeća i MSP-ovi imaju potencijal za ubrzavanje inovacija u području proizvoda i rješenja koji doprinose dekarbonizaciji europskog gospodarstva.
1.8.
Postoji velika potreba za dosljednošću politika i za uvažavanjem međusobne povezanosti klimatske krize i krize biološke raznolikosti.
U skladu s načelima kružnog gospodarstva, nove tehnologije bit će dopunjene smanjenjem potrošnje energije i materijala.
Paket mjera „Spremni za 55 %” trebao bi se odražavati u sektorskim strategijama i modelima financiranja; primjerice, treba se pobrinuti za to da vlasnici ili upravitelji zemljišta ili poljoprivrednici primaju naknadu za prirodno skladištenje ugljika u tlu i da se zaustave subvencije štetne za okoliš.
1.9.
Izuzetno je važno jasno i iskreno izvještavati o troškovima i koristima koje sa sobom donosi poduzimanje drastičnih opsežnih mjera potrebnih za postizanje klimatske neutralnosti do 2050.
Te će promjene utjecati na sve sektore i regije, a koristi se možda neće odmah osjetiti.
Za stjecanje široke potpore bit će potrebna dosad nezabilježena razina razumijevanja i angažmana svih članova društva.
2.
Razlog za izradu ovog mišljenja i njegova struktura 2.1.
Cilj je ovog mišljenja iznijeti opće stajalište EGSO-a o paketu „Spremni za 55 %”, koji je Komisija predložila 14. prosinca.
U njemu se naglašava potreba da paket omogući društveno pravednu, konkurentnu i zelenu tranziciju.
EGSO će izdati zasebna mišljenja za sve relevantne zakonodavne prijedloge iz paketa.
2.2.
EGSO insistira na tome da paket mjera „Spremni za 55 %” mora biti povezan s Programom UN-a do 2030. i ciljevima održivog razvoja za koje je EGSO izrazio podršku u prethodnim mišljenjima.
Ciljevi održivog razvoja posebno su korisni jer se odnose na cijeli svijet i obuhvaćaju ne samo goruće pitanje klime kojim se bavi paket mjera Komisije, već i druge ciljeve koji su potrebni za gospodarsku i socijalnu održivost i koje je potrebno ostvariti kako bi ovaj paket bio uspješan.
Mišljenje je stoga predstavljeno u skladu s tri glavne teme UN-ovih ciljeva održivog razvoja.
3.
Temeljna načela – Posebna stajališta EGSO-a o dokumentu Komisije Socijalno pravedna tranzicija 3.1.
U svojoj rezoluciji o Konferenciji o budućnosti Europe, EGSO je predložio „novu sliku Europe u kojoj se njezina davna i nedavna povijest povezuju sa sadašnjošću i iznosi vizija budućnosti koja se temelji na prekograničnoj suradnji, jačanju veza među građanima i građankama Europe i na vrijednostima solidarnosti, socijalne pravde, međugeneracijske suradnje, rodne ravnopravnosti, održivog prosperiteta te pravedne zelene i digitalne tranzicije.
Nužno je zadobiti veću potporu javnosti tim vrijednostima kako bi se preispitali naši modeli rasta i upravljanja u smjeru održivosti, izgradilo ravnopravnije društvo i organizacije civilnog društva postavile u središte obnove i oporavka.”
(1) EGSO čvrsto vjeruje da će dobro osmišljena provedba paketa „Spremni za 55 %” doprinijeti pretvaranju te nove slike u stvarnost.
3.2.
EGSO je naveo i da je potrebno staviti naglasak na pravedan i održiv oporavak od krize uzrokovane COVID-om 19, kojim se utire put prema uključivijem društvu, gradi dugoročna konkurentnost i stvara okruženje povoljno za suradnju, uzimajući u potpunosti u obzir međusobno isprepletene socijalne, gospodarske, demokratske, demografske i klimatske krize u državama članicama EU-a, potrebu za zelenom i digitalnom tranzicijom te dugoročnije strukturne promjene do
(1)
Nova slika Europe – Rezolucija EGSO-a o Konferenciji o budućnosti Europe, točka 2.1 (SL C 286, 16.7.2021., str. 1.).